Here is a page extracted from Wikipedia that may contain CSS, HTML, and a lot of unformatted text.

Title: Alobras
Content: Alobras ye un municipio de la provincia de Teruel, situau en la comarca de la Comunidat de Teruel. La suya población ye de 62 habitants (2018), en una superficie de 30,7 km² y una densidat de 2,44 hab/km².

Toponimia 
Lo toponimo Alobras ye comparable a Alovera en la provincia de Guadalachara, que ye interpretable a partir de l'arabe Al hawar ("l'urmo"), talment a traviés d'una forma diminutiva Al huwayra.
 
Bi ha microtoponimos d'aspecto aragonés como El Plano, La Artiga y atros que podioron estar en aragonés y se castellanizoron como El Hustal, Puente Tornajuelo y Coronillas.

Cheografía 
Ye situau en la val de lo río Ebrón.

Mugas 
Lo suyo termin municipal muga con una "manga" u prolongación de lo termin d'Albarracín correspondient a El Canyigral, con Chabaloyas, con Tormón, con Lo Cuervo, con Veguiellas d'El Cuervo y con Salvacanyet.

Historia 
Alobras estió una villa de lo Condau de Fuents en la Diocesi de Segorb-Albarracín y dependeba eclesiasticament de Tormón, tamién d'ixe condau y con un important castiello. En 1553 lo bispe d'Albarracín-Segorb don Gaspar Jofre de Borja creyó la vicaría d'Alobras. Cuan a zaguers de lo sieglo XVI se produció lo desligamiento entre las diocesis d'Albarracín y Segorb, Alobras yera en lo Cuartillejo del Cuervo, que quedó adintro de la Diocesi d'Albarracín dimpués d'un litichio territorial.

En 1646 perteneixeba a la Vereda de Mont Albán. Dende 1711 dica 1833 fació part de lo Correchimiento de Albarracín.

Demografía

Administración

Reparto de concellers

Alcaldes

Puestos d'intrés 
Ilesia de Sant Fabián y Sant Sabastián, s. XVII.
Ermita de Sant Roque, s. XVII.

Fiestas 
Virchen d'agosto, 14-18 d'agosto.
Sant Isidro Labrador, 15 de mayo.

Referencias

Bibliografía 
 César Tomás Laguía: Las iglesias de la diócesis de Albarracín, Revista Teruel, nº 32, 1964, pp. 5–173.